《西江月（小鹿鸣）》
宋代·王千秋

四俊乡书荐鹗，一夔漕府登贤。明年春晚柳如烟。看取胪传金殿。

册府牙签昼阅，词垣紫诰宵传。青楼买酒定无缘。且放金杯潋滟。

作者简介：生卒年月不详，字锡老，号审斋，东平(今属山东)人，流寓金陵，晚年转徙湘湖间。与游者张安世、韩元吉等，皆南渡初名士，年辈应亦相类。词风清拔可喜，著有《审斋词》1卷。